标题：钱选
人物简介
钱选，南宋景定间乡贡进士。元初吴兴有八俊之号，以孟頫被芦登朝，诸化皆相附取宦达，独选龃龉不合，流连诗画以终其身。山水师赵令穰，人物师李公麟，花鸟师赵昌，青绿山水师赵伯驹，尤善作折枝，其得意者赋诗其上。性嗜酒，酒不醉不能画，然绝醉亦不可画。惟将醉醺醺然心手调和时，是其画趣，画成亦不暇计较，往往为好事者持去。今人有图记精明，又旁附缪诗猥札者，盖赝本，非亲作，设亲人亦非和意笔也。工临仿，尝借人白鹰图，夜临摹装池，翌日以临本归之，主人弗觉。湖之人经选指授，类皆以能画称。赵孟頫早岁尝从之问画法。选多写人物、花鸟，故所图山水当世罕传。小楷亦有法，但未能脱去宋季衰蹇之气。善摹印，有《钱氏印谱》。上海博物馆藏有《蹴鞠图》。钱选与赵孟頫同乡并同享盛名。与赵孟頫、王子中、牟应龙、肖子中、陈天逸、陈仲信、姚式并称“吴兴八俊”。有诗文集，现早已散失，《元诗选二集》中收存有他的诗20余首，流存下来，名为《习懒斋稿》。
艺术特色
钱选特别善作折枝花木，是一位技法全面的画家。他的绘画继承前代传统，人物师钱选画作(38张)法李公麟，山水学赵令穰、赵伯驹，花鸟师赵昌，其得意的绘画作品多赋诗在上。他的山水画，师古而不泥古，形成自己独特的风格。他的山水画常以他居住的浮玉山和苕溪为题材，以设色画为多，如他的《山居图卷》青绿设色，笔势细腻，方刚拙重，饶有北宋以前的情调。人物画以历史题材居多，笔墨多在工整中又带有质朴和稚趣。现存的《陶渊明像》,画这位隐居田园松菊的高士，迎风曳杖，昂然阔步，以表现其不向统治者屈膝的志节。 
钱选的花鸟画成就最高，是元代继承宋代设色工笔花鸟画这一派中的代表人物。 他的《花鸟图》所画花鸟用笔尽劲，细洁而光润，设色淡雅清丽，精巧传神。他的临摹品技艺高超，已达到以假乱真的程度。一次他向人借《白鹰图》，连夜临摹装裱好，第二天将临本还送，主人丝毫不觉。 钱选也擅长画马，见于记载的有：《马图》、《青马图》、《二马图》、《洗马图》等。钱选在广泛吸收传统的基础上的自出新意。形成了自己独特风貌。他提倡复古，在创作思想上主张绘画重在体现文人的气质，即所谓“士气”，就是力图摆脱对于形似的刻意追求。其意在摆脱南宋画院习气，继承唐、五代、北宋人之法。这种主张在元初画坛上具有一定的代表性和影响。传世作品有《牡丹图》、《柴桑翁像》、《卢仝烹茶图》轴、《浮玉山居图》卷等。
现存诗作
【题浮玉山居图】
瞻彼南山岑，白云何翩翩。下有幽栖人，啸歌乐徂年。
丛石映清泚，嘉木澹芳妍。日月无终极，陵谷从变迁。
神襟轶寥廓，兴寄挥五弦。尘彯一以绝，招隐奚足言。
【题归去来图】
衡门植五柳，东篱采丛菊。长啸有馀清，无奈酒不足。
当世宜沈酣，作色召侮辱。乘兴赋归欤，千载一辞独。
【题洪崖先生像】
神驾驭倒景，太虚时总辔。玄道不可分，直悟天人际。
群从皆成仙，玩世不计年。何当事神游，许我笑拍肩。
【题山居图卷】
山居惟爱静，白日掩柴门。寡合人多忌，无求道自尊。
鷃鹏俱有意，兰艾不同根。安得蒙庄叟，相逢与细论。
【题水仙卷】
帝子不沈湘，亭亭绝世妆。晓烟横薄袂，秋濑韵明珰。
洛浦应求友，姚家合让王。殷勤归水部，雅意在分香。
【题雪霁望弁山图二首】
夜来天雨雪，万木同一变。饥鸦觉余起，观览立须俨。
遥山琼成积，平田玉如碾。老夫醒眼看，树树何其灿。
城市我所居，遥看弁山雄。积雪最先见，皓影照诸峰。
我今远城市，薄游留此中。忽焉岁云暮，更觉樽屡空。
开门未然烛，飞花舞廻风。万木同一缟，四野变其容。
【题竹林七贤图】
昔人好沈酣，人事不复理。但进杯中物，应世聊尔尔。
悠悠天地间，媮乐本无愧。诸贤各有心，流俗毋轻议。
【五君咏·嵇康】
中散不偶世，本自餐霞人。形解验默仙，吐论知凝神。
立俗迕流议，寻山洽隐沦。鸾翮有时锵，龙性谁能驯。
【五君咏·刘伶】
刘公善闭关，怀情灭闻见。鼓钟不足叹，容色岂能眩。
韬精日沉饮，谁知非荒宴。颂酒虽短章，深衷自此见。
【五君咏·阮籍】
阮公虽沦迹，识密鉴亦洞。沉醉似埋照，寓辞类托讽。
长啸若怀人，越礼自惊众。物故不可论，途穷能无恸。
【五君咏·阮咸】
仲容青云器，实禀生民秀。达音何用深，识微在金奏。
郭奕已心醉，山公非虚觏。屡荐不入官，一麾乃出守。
【五君咏·向秀】
向秀甘淡薄，深心托毫素。探道好渊玄，观书鄙章句。
交吕既鸿轩，攀嵇亦凤举。流连河里游，恻怆出阳赋。
【春日即事】
十日春风暄且妍，溪头花柳竞相鲜。美人遥逼山川外，社雨忽来尊俎前。
白发青春犹故我，夕阳幽草自新阡。五陵公子莫相笑，曾散黄金乐少年。
【题仇书图】
两两挟策游康衢，聚戏不异同队鱼。忽然儿态起争竞，捐弃箧笥仇诗书。
【题复州裂本兰亭】
鼠须注砚写流觞，一入书林久复藏。二十八行经进字，回头不比在尘梁。
【题孤山图】
一童一鹤两相随，闲步梅边赋小诗。疏影暗香真绝句，至今谁复继新辞。
【题观梅图】
不见西湖处士星，醚然风月为谁明。当时寂寞孤山下，两句诗成万古名。
【题石勒问道图】
磊落为人天下奇，来参佛法始知机。一言能悟圆通理，却笑刘聪事事非。
【题秋江待渡图】
山色空蒙翠欲流，长江清澈一天秋。茅茨落日寒烟外，久立行人待渡舟。
【题秋茄图】
忆昔毗山处写生，瓜茄任我笔纵横。自怜老去翻成拙，学圃今犹学不成。
【题唐三学士图】
唐三学士粲三英，挺挺人才艺术精。无事围棋春昼永，至今画笔尚传名。
【题桃源图】
始信桃源隔几秦，后来无复问津人。武陵不是花开晚，流到人间却暮春。
【题戏婴图】
殿阁森森气自清，不知人世有蓬瀛。日长无事宫中乐，闲与诸姬伴戏婴。
【题杨妃上马图】
唐室开元致太平，年年十月幸华清。当时马上多娇态，不相驱驰蜀道行。
【天台杂书】
灵境无人桃自花，东风吹散赤城霞。山容对我横天末，柳色将春到水涯。
王粲忆秦空有恨，杜陵入蜀更舞家。干戈满眼何年定，回雁悠悠白日斜。
【夜宿南山僧寺】
高楼一日赏新晴，白羽停挥倚绣楹。尘世可怜人易老，海门还见月长生。
蓬瀛缥缈南山小，殿阁森罗北斗横。今古登临尽如此，不须游子独含情。
【中秋月】
皎皎天边白玉盘，年年此夕带愁看。松枝积翠欺人老，桂影浮香入鬓寒。
常记醉来多谬误，又逢秋至辄悲酸。疏桐清露中庭下，泪洒西风为一弹。
【题韩左军马图】
韩公胸次有神奇，写得天闲八尺驹。曾为岐王天上赐，不随都护雪中驱。
霜蹄奋迅追飞电，凤首昂藏似渴乌。春草青青华山曲，三边今日已无虞。
【题友人判太平归来诗卷】
宫锦翩翩五色麟，如君端合侍枫宸。山中老去陶弘景，湖曲归来贺季真。
上界神仙足官府，此身城郭旧人民。还乡我结同盟社，只看桃花莫问春。
【题金碧山水卷四首】
目穷千里笔不到，自是馀生坐太凡。一日兴来何可遏，开窗写出碧岩岩。
江南北苑出奇才，千里溪出笔底回。不管六朝兴废事，一樽且向画图开。
烟云出没有无间，半在空虚半在山。我亦闲中消日月，幽林深处听潺湲。
胸中得酒出孱颜，木叶森森岁暮残。落墨不随岚气暝，几重山色几重澜。
【题雪霁望弁山图七首】
弁山之阳冠吴兴，峮嶙巀嶭望不平。焕烯仙宫隐请其，众山所仰青复青。
雪花夜积山如换，乘兴行舟须放缓。平生不识五老峰，且写吾乡一奇观。
倚天苍弁独崔嵬，仙阙游遨愧不才。揽镜频嗟双鬓改，推窗三见六花开。
山中酒户冲寒去，城里行人踏雪来。安得时晴风日好，竹林深处且衔杯。
子猷安道何为者，自是相忘意最真。千载寥寥风雪夜，始知乘兴更无人。
一冬飞雪又将春，能报牛丰不救贫。我亦曾闻散花手，不知天女意何勤。
眼前触物动成冰，冻笔频枯字不成。独坐火炉煨酒吃，细听扑簌打窗声。
阶檐积雪动经旬，犹自霏霏夜向晨。四望莫分天地色，一时遮尽海山尘。
舞风不住缘何事，见日还销亦快人。独欠故交来叩户，洛中高卧是前身。
乱山积雪郁崔嵬，对景惭无倡和才。晴日旧曾梅下饮，好怀今为竹林开。
仙人千劫能居此，俗客三生始一来。未许扁舟落吾手，明朝相约共传杯。
【杂诗二首】
地僻秋深戎马闲，一尊随处且开颜。谁思铜雀埋黄土，但忆金人出汉关。
六合茫茫天共远，五湖杳杳雁飞还。中年陶写无丝竹，王谢风流莫强攀。
青春跃马两山间，溪柳岩花动客颜。日落孤城金铎振，草深荒冢石人闲。
庾郎赋就元无味，阮籍途穷且未还。江左风流半摧谢，白头犹自绕乡关。